Как един рапел-рак върна спомени от преди 15 години - Arena Media
17.06.2019 » Как един рапел-рак върна спомени от преди 15 години
Първият човек в света, прехвърлил дълбочина от 2000 метра в една от най-дълбоките пещери "Крубер-Вороня" в Грузия, Юрий Касьян се срещна отново в Русе със своя рапел-рак - метално съоръжение за спускане. Това се случи 15 години след раздялата. Оказва се, че уредът е първият обработен метал, който е преминал под тези 2000 метра в пещерата.
Каски, пикели, карабинери и друг вид помагала за спускане в пещерите са подредени в една от витрините на Екомузея. Там е и този рапел-рак – устройство за спускане по въже, принадлежало на Юрий Касьян, който разказва, че след употреба се събират в колекция или се подаряват на приятели. Спелеолозите имат много и различно снаряжение и тях тези неща много им харесват, коментира Касьян - като играчки са, радват им се като малки деца, допълва основателят на Украинската спелеоасоциация.
Рапел-ракът на Юрий Касьян пристига в Русе с помощта на Теодор Кисимов – русенски спелеолог, взел участие в експедицията "Крубер-Вороня" в Грузия. Той му е подарък от Юрий Касьян, но за да го видят повече хора го дарява на Екомузея.